**THOMAS INTERNATIONAL LIMITED**

**BETINGELSER FOR BRUG AF WEBSTEDET**

Hvad kan du se i disse betingelser?

# Denne side (sammen med de dokumenter, der henvises til heri) fremsætter de betingelser og vilkår, som gælder for din brug af [webstedet www.thomas.co](http://www.thomas.co/) , herunder dit miljø og eventuelle relaterede underdomæner (“webstedet”), hvad enten du er en gæst eller en tilmeldt bruger.

# Klik på linksene nedenfor for at gå direkte til yderligere oplysninger om hvert enkelt område:

* + [Oplysninger om os, og hvordan du kontakter os](#_bookmark0)
	+ [Ved at bruge webstedet indvilliger du i disse betingelser](#_bookmark1)
	+ [Andre betingelser, som evt. kan gælde for dig](#_bookmark2)
	+ [Vi vil evt. indstille, ændre eller trække webstedet](#_bookmark3) tilbage
	+ [Du skal opbevare dine kontooplysninger på sikker vis](#_bookmark4)
	+ [Transaktioner afsluttet gennem webstedet](#_bookmark5)
	+ [Ophæve din tilmelding som bruger](#_bookmark6)
	+ [Immaterielle rettigheder](#_bookmark7)
	+ [Indhold på webstedet](#_bookmark8)
	+ [Vores hæftelse og ansvar for tab eller skader, [du måtte lide](#_bookmark9)](#_bookmark9)
	+ [Hvis du virksomhedsbruger](#_If_you_are_2)
	+ [Hvis du er forbruger, som bruger webstedet i egen personlige (ikke-forretningsmæssige) kapacitet](#_If_you_are_1)
	+ [Hvis du er Profilbruger](#_If_you_are)
	+ [Hvordan vi evt. vil bruge dine personlige oplysninger](#_bookmark10)
	+ [Acceptabel brug af webstedet](#_bookmark11)
	+ [Virusser, hacking og andre forbrydelser](#_bookmark12)
	+ [Links til og fra webstedet](#_bookmark13)
	+ [Domsmyndighed og gældende lovgivning](#_bookmark14)
	+ Definitioner

OPLYSNINGER OM OS, OG HVORDAN DU KONTAKTER OS

# [www.thomas.co](http://www.thomas.co/) er et websted drevet på licens til Thomas International Limited (“vi”). Vi er indregistreret i England og Wales som aktieselskab med virksomhedsnummer 02518079, og vi har hjemsted på adressen 1st Floor, 18 Oxford Road, Marlow, Buckinghamshire SL7 2NL, England. Vores momsnummer er GB306 5727 06.

Ved at bruge webstedet indvilliger du i disse betingelser

# Du bedes læse disse betingelser nøje igennem, før du begynder at bruge webstedet. Vi anbefaler, at du udskriver en kopi af disse betingelser til fremtidig henvisning.

# Ved at bruge webstedet bekræfter du, at du accepterer disse brugsbetingelser, og at du indvilliger i at overholde dem. Hvis du ikke indvilliger i disse brugsbetingelser, må du ikke bruge webstedet.

# Vi vil evt. opdatere og ændre webstedet fra tid til anden for at afspejle ændringer på vores løsninger, tjenester, leverancer, brugernes behov og vores prioriteter. Vi vil forsøge at give dig rimelig varsel om alle større ændringer.

Andre betingelser, som evt. kan gælde for dig

# Visse yderligere betingelser gælder også for din brug af webstedet, nemlig bestemmelser om cookies og/eller erklæring om beskyttelse af personlige oplysninger, vi offentliggør på webstedet.

# Hvis du køber varer eller tjenester af os, vil vores standardbetingelser og vilkår være gældende.

Vi kan evt. indstille, ændre eller trække webstedet tilbage

# Vi forbeholder os retten til uden varsel at trække webstedet tilbage, indstille eller ændre det eller en service, vi tilbyder på webstedet, af forretnings- og driftsmæssige årsager.

# Fra tid til anden kan vi begrænse adgangen til visse dele af webstedet, eller hele webstedet, for brugere, som har tilmeldt sig.

# Vi vil ikke hæfte eller være ansvarlige, hvis webstedet af en vilkårlig grund er utilgængeligt på et vilkårligt tidspunkt i en vilkårlig periode.

# Vi vil forsøge at give rimeligt varsel om eventuelle indstillinger eller tilbagetrækninger.

# Du vil være ansvarlig for at sikre, at alle personer, som har adgang til webstedet gennem din internetforbindelse, er klar over disse brugsbetingelser og andre gældende betingelser, og at de overholder dem.

Du skal opbevare dine kontooplysninger sikkert

# Hvis du vælger, eller hvis du modtager en identifikationskode, adgangskode eller nogen anden form for information som et led i vores sikkerhedsprocedurer, skal du holde sådanne oplysninger fortrolige, og du må ikke afdække dem for nogen tredjepart.

# Vi har ret til at deaktivere en identifikationskode eller adgangskode, hvad enten den er valgt af dig, eller vi har tildelt den, til enhver tid, hvis du efter vores rimelige skøn ikke har overholdt bestemmelserne i disse brugsbetingelser.

# Hvis du ved eller har mistanke om, at en anden person end dig kender til din identifikationskode eller adgangskode, skal du øjeblikkeligt underrette os på clientadmin@thomas.co.uk.

# Hvis du er tilmeldt som en virksomhedsbruger af webstedet, vedstår du og garanterer, at du (det individ, som gør dette) har autoritet til handle på vegne af og til at forpligte den relevante juridiske enhed.

# Du indvilliger i at holde os skadesløse (dvs. kompensere os) for eventuelle tab, skader, omkostninger eller udgifter, vi måtte lide som et resultat af en undladelse fra din side om at bemærke og overholde vilkårene i disse brugsbetingelser eller i dokumenter, som der henvises til deri.

# Vi forbeholder os ret til øjeblikkeligt at indstille din adgang til webstedet eller din tilmelding som bruger, hvis du undlader at overholde, eller hvis vi har rimelig grund til at tro, at du undlader at overholde nogen af disse brugsbetingelser eller dokumenter, som der henvises til deri.

Transaktioner afsluttet gennem webstedet

# Intet på dette websted er tilsigtet som værende et kontraktmæssigt tilbud for tilvejebringelse af vores varer eller tjenester egnet til accept fra dig som overhoved eller repræsentant. Transaktioner, som påbegyndes via webstedet, udgør et tilbud fra dig om at handle i henhold til vores betingelser, og et sådant tilbud vil kun blive godtaget, hvis det efterfølgende bekræftes af os på den måde, der angives på den relevante del af webstedet. Dette vil som regel være en bekræftelses-mail.

Opsige din tilmelding som bruger

# Du kan til enhver tid opsige din tilmelding som bruger af webstedet, men dette vil ikke have en indvirkning på dine forpligtelser i relation til tjenester eller information, du allerede har modtaget.

Immaterielle rettigheder

# Vi er ejer eller licenstager af alle immaterielle rettigheder på webstedet og det materiale, som udgives derpå. Disse værker er beskyttet af copyright, varemærker og andre love rundt omkring i verden. Der tages forbehold for alle sådanne rettigheder.

# Du kan udskrive en kopi og downloade uddrag af en vilkårlig(e) side(r) på webstedet til din egen personlige brug, og du kan henlede opmærksomheden blandt andre i din organisation på materiale opslået på webstedet.

# Du må ikke på nogen måde modificere papirkopier eller digitale kopier af noget materiale, du har udskrevet eller downloadet, og du må ikke bruge nogen illustrationer, fotografier video- eller lydsekvenser eller grafik separat fra den ledsagende tekst.

# Du må ikke bruge nogen del af materialerne på webstedet til kommercielle formål eller til noget andet formål, som ikke er tilladt i disse brugsbetingelser, uden at indhente licens til at gøre det fra os eller vores licensgivere, medmindre du har fået materialerne som en online-kunde, og i så tilfælde vil din brug af disse materialer være underlagt betingelser og vilkår, som gælder for brugen af disse løsninger.

# Vores status (og identificerede bidrageres status) som forfattere af indholdet på webstedet skal altid anerkendes.

# Hvis du udskriver, kopierer eller downloader en vilkårlig del af webstedet i strid med disse brugsbetingelser, vil din ret til at bruge webstedet ophøre øjeblikkeligt, og du skal, efter vores valg, returnere eller destruere alle eventuelle kopier af materialet, du har lavet.

# “Thomas” og gummimandslogoet er varemærker tilhørende Thomas International Limited. Du har ikke tilladelse til at bruge dem uden vores godkendelse, medmindre de er en del af det materiale, du bruger, og en sådan brug er strengt taget kun som tilladt i disse brugsbetingelser.

Indhold på webstedet

# Indholdet på webstedet gives kun som generel information. Kommentarer og andre materialer opslået på webstedet er ikke tilsigtet som rådgivning, du bør bero dig på. Vi vil ikke hæfte eller være ansvarlige for, at besøgende på webstedet afhænger af, at de har stolet på sådanne materialer, eller andre, som er blevet underrettet om indholdet.

# Du må ikke handle eller undlade at handle på grundlag af oplysninger, du får fra webstedet, medmindre du har modtaget professionel eller specialistrådgivning fra en passende kvalificeret person.

# Selvom vi gør os rimelige bestræbelser på at opdatere oplysningerne på webstedet, kommer vi ikke med nogen erklæringer, produktgarantier eller garantier, hvad enten det er udtrykt eller underforstået, om, at webstedet er nøjagtigt, fuldstændigt eller holdt à jour.

# Hvis du har nogle overvejelser eller spørgsmål om materiale, som findes på webstedet, bedes du kontakte marketing@thomas.co.uk

Vores HÆFTELSE OG ansvar for tab eller skader, du måtte lide

# Hvor du modtager løsninger, tjenester og/eller leverancer fra os, vil leveringen af sådanne løsninger, tjenester og/eller leverancer være underlagt vores standardbetingelser og vilkår, der kan indeholde anderledes begrænsninger og udelukkelser angående hæftelse, og som afløser betingelserne fremsat nedenfor, for så vidt angår en vilkårlig hæftelse, der måtte opstå fra leveringen af sådanne løsninger, tjenester og/eller leverancer.

# Intet af nedenstående udelukker eller begrænser vores hæftelse for dødsfald eller personskade opstået grundet vores uagtsomhed, og heller ikke for svigagtig vildledning eller urigtige oplysninger om et grundlæggende spørgsmål, eller nogen anden hæftelse, hvor det ville være ulovligt at gøre det.

# Intet agentur, partnerskab, joint venture, ansættelsesforhold eller franchise-forhold tilsigtes eller oprettes mellem dig og os som et resultat af din brug af webstedet, eller ved at du indgår en kontrakt om at købe vores løsninger, tjenester og/eller leverancer.

# Hvis du er en virksomhedsbruger:

1. I det omfang det tillades af loven, udelukker vi og andre medlemmer af vores virksomhedsgruppe udtrykkeligt alle underforståede vilkår, produktgarantier og andre betingelser, som ellers ville være gældende for webstedet eller noget indhold derpå.
2. Vi vil ikke hæfte overfor dig for noget tab eller nogen skade, hvad enten det er i kontrakt, tort (herunder forsømmelighed), brud på lovmæssigt pligt, eller på anden vis, selv om det kan forudses eller opstår i henhold til eller i forbindelse med:
	* brug af eller manglende evne til at kunne bruge webstedet; eller
	* brug af eller afhængighed af noget indhold vist på webstedet.
3. I særdeleshed vil vi ikke hæfte for noget af følgende (i hvert enkelt tilfælde, hvad enten det er direkte, indirekte eller på anden vis):
	* tab af indkomst, salg, indtægt, forretning, profit;
	* tab af forventede besparelser;
	* tab af eller korruption af data;
	* tab af goodwill, forretningsmuligheder eller omdømme; eller
	* spildt ledelsestid eller kontortid.
4. Vi vil ikke hæfte for noget indirekte tab eller driftstab eller skade.

# Hvis du er forbruger, som bruger webstedet i egen personlige (ikke-forretningsmæssige) kapacitet:

1. Du bedes bemærke, at vi kun stiller webstedet til rådighed til hjemlig og privat brug. Du indvilliger i ikke at bruge webstedet til noget kommercielt eller forretningsformål, og vi har ikke noget ansvar overfor dig for tab af profit, tab af forretning, virksomhedsafbrydelse eller tab af forretningsmuligheder.
2. Vi vil være ansvarlige overfor dig for forudseelige tab og skader forårsaget af os. Hvis vi undlader at overholde disse brugsbetingelser, er vi ansvarlige for tab eller skade, du måtte lide, som er et forudseeligt resultat af, at vi bryder disse vilkår, eller hvis vi undlader at udvise rimelig forsigtighed og dygtighed, men vi er ikke ansvarlige for tab eller skader, som ikke er forudseelige. Tab eller skade er “forudseelige”, hvis det enten er indlysende, at det ville ske, eller hvis, på det tidspunkt kontrakten blev indgået, både du og vi vidste, at det kunne ske.
3. Hvis vi har leveret defekt, digitalt indhold, eller hvis vi beskadiger en enhed eller digitalt indhold, som tilhører dig, og dette skyldes vores undladelse af at udvise rimelig forsigtighed og dygtighed, vil vi enten reparere skaden eller betale kompensation til dig.

# Hvis du er Profilbruger

1. Når du opsætter og registrerer en Profilbrugerkonto hos os, er det under den forståelse, at det er udelukkende til din egen personlige brug. Du må ikke overføre til eller tillade nogen anden person at have adgang til eller bruge din Profilbrugerkonto.
2. Som Profilbruger vil du evt. modtage en Linkanmodning fra en af vores Kunder om at gennemføre en Vurdering, og i så tilfælde skal du anerkende og indvillige i, at ved at acceptere en sådan Linkanmodning og gennemføre en Vurdering, vil vi bruge den gennemførte Vurdering til at udarbejde både en Profilbrugerrapport og en Kunderapport. Hvis du gennemfører en Vurdering, som ikke var som respons på en Linkanmodning, vil vi kun udarbejde en Profilbrugerrapport for dig.
3. Når du har gennemført en Vurdering, vil vi stille en Profilbrugerrapport til rådighed for dig på din Profilbrugerkonto. Hvis du har gennemført en Vurdering som et resultat af at have modtaget en Linkanmodning, vil vi for den Kunde, som sendte dig en Linkanmodning, også udarbejde og give dem adgang til en Kunderapport på deres egen Kundekonto.
4. Kun du og vi vil kunne se din Profilbrugerrapport.
5. Alle Profilbrugerrapporter tilvejebringes kun til formål for generel information med det mål at give dig et indblik i dig selv og dine psykologiske egenskaber. De har ikke til hensigt at vise eller foreslå din egnethed til en bestemt jobrolle, jobtype eller erhverv.
6. Underlagt dine databeskyttelsesrettigheder, som beskrevet i Thomas’ erklæring om beskyttelse af personlige oplysninger, anerkender og indvilliger du i, at du ikke vil have adgang til, ikke vil kunne se eller ikke vil have nogen rettigheder til en Kunderapport eller nogen af de data, som bruges til at udarbejde en sådan Kunderapport, som til alle tider vil være vores ejendom ([thomas.co/privacy-notice](https://www.thomas.co/privacy-notice)).
7. Du eller vi kan opsige din Profilbrugerkonto til hver en tid. Hvis din Profilbrugerkonto opsiges: i) vil du ikke længere have adgang til vores Thomas Platform; ii) vil vi slette alle dine Profilbrugerrapporter; iii) vil ethvert link mellem din Profilbrugerkonto og en Kunde, som har sendt dig en Linkanmodning, blive ophævet; og iv) vil vi fortsætte med at stille til rådighed for en Kunde, som har sendt dig en Linkanmodning, og med hensyn til hvilken du har gennemført en Vurdering, en kopi af den relevante Kunderapport, men kun så længe det tillades i henhold til vores aftale med den bestemte Kunde.

Hvordan vi evt. vil bruge dine personlige oplysninger

# Vi vil kun bruge dine personlige oplysninger, samt personlige oplysninger tilhørende enhver anden person, som du måtte opgive til os, som fremsat i vores erklæring om beskyttelse af personlige oplysninger, hvilken der er adgang til på [thomas.co/privacy-notice](https://www.thomas.co/privacy-notice).

Acceptabel brug af webstedet

Ikke-tilladt anvendelse

# Du må kun bruge webstedet til lovlige formål. Du må ikke bruge webstedet:

1. på nogen måde, som bryder gældende love eller vedtægter;
2. på nogen måde, som er ulovlig eller svigagtig, eller som har et ulovligt eller svigagtigt formål eller indvirkning;
3. med det formål at gøre mindreårige fortræd eller på nogen måde forsøge at gøre dem fortræd;
4. til at sende, bevidst modtage, uploade, downloade, bruge eller genbruge noget materiale, som ikke overholder vores standarder for indhold som fremsat nedenfor i Paragraf 42-46;
5. til at udsende eller skaffe udsendelse af uopfordret eller uautoriseret reklame eller salgsfremmende materiale eller nogen anden form for tilskyndelse (spam); eller
6. til bevidst at sende data, sende eller uploade materiale, som indeholder virusser, trojanere, computerorme, tidsbomber, tastetryk-loggere, spyware, adware eller andre skadelige programmer eller lignende computerkode designet til have en negativ indvirkning på funktionen af computersoftware eller -hardware.

# Du indvilliger også i:

1. medmindre andet er aftalt, ikke at reproducere, duplikere, kopiere eller videresælge nogen del af webstedet;
2. ikke at søge adgang uden autorisation, gribe forstyrrende ind i, beskadige eller afbryde:
	* nogen del af webstedet;
	* udstyr eller netværk, hvor webstedet opbevares;
	* software brugt til tilvejebringelse af webstedet; eller
	* udstyr eller netværk eller software ejet af en tredjepart.

Standarder for indhold

# De følgende standarder for indhold i Paragraf 44 og 45 nedenfor (“Standarder for indhold”) gælder for ethvert og alle materialer, som du bidrager med til webstedet (“Bidrag”), og for alle eventuelle interaktive tjenester forbundet med disse materialer.

# Standarderne for indhold skal overholdes i ånden såvel som bogstaveligt. Standarderne for indhold gælder for hver enkelt del af et Bidrag såvel som Bidraget i sin helhed. Vi vil afgøre, efter vores eget skøn, om et Bidrag bryder Standarderne for indhold.

# Et Bidrag skal:

1. være præcist (hvor det angiver fakta);
2. være oprigtigt (hvor det angiver meninger); og
3. overholde de gældende love i England og Wales samt i ethvert land, i hvilket det opslås.

# Et Bidrag må ikke:

1. være ærekrænkende overfor nogen person;
2. være obskønt, stødende, hadefuldt eller opildnende;
3. fremme seksuelt eksplicit materiale;
4. fremme vold;
5. fremme diskrimination baseret på race, køn, religion, nationalitet, handicap, seksuel orientering eller alder;
6. krænke en anden persons ophavsret, databaserettigheder eller varemærke;
7. være tilbøjeligt til at bedrage nogen;
8. misligholde en juridisk forpligtelse over for en tredjepart, såsom en kontraktlig forpligtelse eller en fortrolighedspligt;
9. fremme ulovlig aktivitet;
10. være i foragt for retten;
11. være truende, misbruge eller invadere en andens privatliv eller forårsage irritation, besvær eller unødvendig angst;
12. være tilbøjeligt til at chikanere, ryste, genere, forurolige eller irritere en anden person;
13. udgive sig for at være en anden person eller forvanske din identitet eller tilknytning til nogen;
14. give indtryk af, at Bidraget udgår fra os, hvis dette ikke er tilfældet;
15. være fortaler for, fremme, tilskynde en anden part til at begå eller bistå en ulovlig eller kriminel handling, såsom (kun til eksempel) krænkelse af ophavsret eller computermisbrug; eller
16. indeholde en erklæring, som du ved eller mener eller har rimelig grund til at tro, at medlemmer af offentligheden, til hvem erklæringen er eller skal offentliggøres, sandsynligvis vil forstå som en direkte eller indirekte opmuntring eller anden tilskyndelse til beordring, forberedelse eller anstiftelse af terrorhandlinger.

# Du er eneansvarlig for at sikre og foretage sikkerhedskopier af dit indhold, herunder alle Bidrag.

Brud på politik om acceptabel brug

# Når vi mener, at et brud på vores politik om acceptabel brug fremsat i Paragraf 40+46 ovenfor (“Politik om acceptabel brug”) har fundet sted, vil dette udgøre et væsentligt brud på disse betingelser, og vi vil evt. træffe sådanne handlinger,

som vi finder passende, herunder alle eller nogle af ​​følgende handlinger:

1. øjeblikkelig, midlertidig eller permanent tilbagetrækning af din ret til at bruge webstedet;
2. øjeblikkelig, midlertidig eller permanent fjernelse af ethvert bidrag, som du har uploadet til webstedet;
3. udstede en advarsel til dig;
4. indlede retssag mod dig for godtgørelse af alle omkostninger på erstatningsbasis (herunder, men ikke begrænset til, rimelige administrative og juridiske omkostninger) som følge af bruddet;
5. yderligere juridiske skridt mod dig; og/eller
6. videregive sådanne oplysninger til de retshåndhævende myndigheder, som vi med rimelighed mener er nødvendigt, eller som kræves ved lov.

# Du garanterer, at et Bidrag overholder vores politik om acceptabel brug, og du vil være ansvarlig over for os og holde os skadesløse for et brud på denne garanti. Det betyder, at du vil være ansvarlig for eventuelle tab eller skader, vi måtte lide som følge af dit brud på garantien.

# Vi har ret til at afdække din identitet overfor en tredjepart, som hævder, at et bidrag udgør en krænkelse af deres intellektuelle ejendomsrettigheder eller deres ret til privatliv.

# Vi har ret til at fjerne et Bidrag, hvis Bidraget efter vores mening ikke overholder politikken om acceptabel brug.

Virusser, hacking og andre forbrydelser.

# Vi garanterer ikke, at webstedet vil være sikkert eller frit for fejl eller virusser.

# Du er ansvarlig for at konfigurere din informationsteknologi, computerprogrammer og platform for at få adgang til webstedet. Du bør bruge din egen virusbeskyttelsessoftware.

# Du må ikke misbruge webstedet ved bevidst at introducere virusser, trojanere, orme, logiske bomber eller andet materiale, som er ondsindet eller teknologisk skadeligt. Du må ikke forsøge at få uautoriseret adgang til webstedet, serveren hvorpå webstedet er gemt eller nogen anden server, computer eller database forbundet til webstedet. Du må ikke angribe webstedet via et DoS-angreb (denial-of-service) eller et DDos-angreb (distributed denial-of-service). Ved at overtræde denne bestemmelse ville du begå en strafbar handling i henhold til Computer Misuse Act 1990. Vi kan indberette et sådant brud til de relevante retshåndhævende myndigheder og videregive din identitet og relevante personlige oplysninger til dem. I tilfælde af et sådant brud ophører din ret til at bruge webstedet øjeblikkeligt.

Links til og fra webstedet

# Du kan linke til vores websted, forudsat at du gør det på en måde, der er retfærdig og lovlig og ikke skader vores omdømme eller drager fordel af det, og ikke foreslår nogen form for tilknytning, godkendelse eller påtegning fra vores side, hvor ingen eksisterer.

# Du må ikke oprette et link fra et websted, som ikke ejes af dig.

# Webstedet må ikke være medtages på noget andet websted. Vi forbeholder os ret til at trække linking-tilladelsen tilbage uden varsel. Det websted, som du linker fra, skal i alle henseender overholde vores Politik om acceptabel brug fremsat ovenfor.

# Hvis du ønsker at linke eller gøre brug af indholdet på webstedet udover det, som er fremsat ovenfor, bedes du kontakte marketing@thomas.co.uk.

# Hvor webstedet indeholder links til andre websteder og ressourcer tilvejebragt af tredjeparter, er disse links kun til information for dig. Sådanne links bør ikke fortolkes som en godkendelse fra os af disse linkede websteder eller oplysninger, du måtte få fra dem. Vi har ingen kontrol over indholdet på disse websteder eller ressourcer og påtager os intet ansvar eller hæftelse for disse eller for tab eller skader som følge af din brug heraf.

Domsmyndighed og gældende lovgivning

# Hvis du er en forbruger, er disse brugsbetingelser, deres emne og deres dannelse underlagt engelsk lov. Du og vi er begge enige om, at domstolene i England og Wales vil have eksklusiv jurisdiktion bortset fra, at hvis du er bosiddende i Nordirland, kan du også anlægge sag i Nordirland, og hvis du er bosiddende i Skotland, kan du også anlægge sag i Skotland.

# Hvis du er en virksomhed, er disse brugsbetingelser, deres indhold og deres dannelse (og eventuelle ikke-kontraktlige tvister eller krav) samt brug underlagt engelsk lov. Vi indvilliger begge i den eksklusive domsmyndighed i retten i England og Wales.

Definitioner

**"Vurdering"** betyder en online-vurdering af et eller flere spørgsmål oprettet af eller på vores vegne og afsluttet via Thomas-platformen;

**"Kunde"** betyder en kunde hos os, som ved hjælp af en Linkanmodning vil bede dig om at gennemføre en Vurdering med det formål at udarbejde en kunderapport;

**"Kundekonto"** betyder en onlinekonto, som vores kunde har oprettet hos os på Thomas-platformen for blandt andet at sende Linkanmodninger og modtage Kunderapporter;

**"Profilbruger"** betyder en person, der har en Profilbrugerkonto;

**"Profilbrugerkonto"** betyder en onlinekonto, som du har oprettet hos os på Thomas-platformen til at gennemføre vurderinger og se Profilbrugerrapporter.

**"Profilbrugerrapport"** betyder en rapport, der er udarbejdet af os til dig baseret på en vilkårlig Vurdering, som du har gennemført;

**"Kunderapport"** betyder en rapport, der er udarbejdet af os for en Kunde, som du har modtaget en Linkanmodning fra, og som er baseret på en eller flere Vurderinger, du har gennemført;

**"Thomas Platform"** betyder de forskellige faciliteter og værktøjer, der tilbydes og tilvejebringes af os via vores online-administrationssystem, herunder, men ikke begrænset til, Profilbrugerkonti og Kundekonti;

**"Linkanmodning"** betyder, at Kunden har anmodet om, at en Profilbruger tillader, at deres Profilbrugerkonto forbindes til deres Kundekonto.

S 18\_Brugsbetingelser for webstedet\_V7 (maj 2023)

Thomas International Limited

1st Floor, 18 Oxford Road Marlow SL7 2NL, Buckinghamshire

England

webmaster@thomas.co
t: + 44 1628 475 366